Oddny

Oddny er et skandinavisk kvinnenavn av norrøn opprinnelse. Navnet er nokså lite brukt. Oddný er en islandsk og færøysk form av navnet. Oddny har norsk navnedag 22. april, og Oddný har færøysk navnedag samme dato.

Etymologi
Oddny er dannet som en nyere norsk form av det norrøne navnet Oddný, som er sammensatt av oddr, «spydspiss», og nýr, «ny».

Utbredelse
Oddný er kjent brukt på Island fra 800-tallet, men er ikke kjent brukt i Norge i middelalderen. Oddny er kjent brukt i Norge fra ca 1885, hovedsakelig i Sogn og Fjordane og Møre og Romsdal. Navnet er kjent brukt i Sverige første gang i 1902. Den svenske formen Uddny er kjent brukt i Sverige første gang i 1897, men er i dag ikke lenger i bruk.

|}

Kjente personer med navnet
Personene i listen er ordnet kronologisk etter fødselsår.
 Oddny Aleksandersen (f. 1942), norsk politiker og tidligere statsråd
 Oddny Kleiva (f. 1943), norsk småbruker kjent fra filmen Søsken til evig tid
 Oddny Irene Miljeteig (f. 1954), norsk politiker
 Oddný Guðbjörg Harðardóttir (f. 1957), islandsk politiker
 Oddný Sturludóttir (f. 1976), færøysk-islandsk politiker
 Oddny Delet, norsk travsportentusiast
 Oddny Gumaer, norsk forfatter, skribent, grafisk designer og løper

Referanser

Eksterne lenker

Kvinnenavn